Diari Oficial de la Generalitat Valenciana


Sumari del DOGV 3259, del 08-06-1998 (1998/4075)

Informació pública de les bases específiques de la convocatòria per a la provisió en propietat d'una plaça de suboficial en cap de la Policia Local d'aquest Ajuntament, per promoció interna, mitjançant concurs de mèrits.
----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3259

Data del DOGV
:   08-06-1998

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1998/4075


Data del document
:   14-04-1998

Organisme emissor
:   Ajuntament d'Onda

Tipus de document
:   Anunci

Informació pública de les bases específiques de la convocatòria per a la provisió en propietat d'una plaça de suboficial en cap de la Policia Local d'aquest Ajuntament, per promoció interna, mitjançant concurs de mèrits. [1998/M4075]
  
Primera. Objecte
  
Es convoca concurs, mitjançant el sistema de promoció interna, per a la provisió en propietat d'una plaça vacant de suboficial en cap de la Policia Local d'aquest Ajuntament, classificada en el grup d'administració especial, subgrup de serveis especials, escala tècnica del cos de la Policia Local, grup B, nivell de complement de destinació 22.
  
Segona. Normativa aplicable
  
En tot el que aquestes bases específiques no establisquen el contrari, regiran, en aquesta convocatòria, les bases generals aprovades per aquest Ajuntament per a les convocatòries de les proves selectives de totes les vacants de la plantilla en general, el text íntegre de les quals es va publicar en el Diari Oficial de la Generalitat Valenciana número 1.926, de data 17 de desembre de 1992, i el Butlletí Oficial de la Província número 154, de data 24 de desembre de 1992.
  
Tercera. Requisits dels aspirants
  
Podran prendre part en el present concurs els aspirants que complisquen els següents requisits:
  
a) Pertànyer, en actiu, al cos de la Policia Local d'aquest Ajuntament, classificat en el grup C.
  
b) Estar en possessió del títol de Diplomat Universitari, Enginyeria o Arquitectura Tècnica, Formació Professional de tercer grau o equivalent.
  
Aquesta titulació es dispensarà en un grau sempre que s'haja realitzat i acreditat, mitjançant l'obtenció del diploma pertinent, el corresponent curs de dispensa per a la promoció del grup C al B, d'acord amb la disposició transitòria primera de la Llei 2/1990, de 4 d'abril, de la Generalitat Valenciana, de Coordinació de Policies Locals de la Comunitat Valenciana, i l'Ordre d'1 de desembre de 1995 de la Conselleria d'Administració Pública.
  
c) Haver romàs, almenys dos anys, en un lloc de categoria immediatament inferior (grup C).
  
Quarta. Sol·licituds
  
Les instàncies de sol·licitud es dirigiran a l'alcalde i seran presentades en el Registre General de l'Ajuntament dins dels 20 dies naturals següents al de la publicació de la convocatòria en el Butlletí Oficial de la Província i en el Diari Oficial de la Generalitat Valenciana, respectivament.
  
En la dita instància, en què se sol·licitarà prendre part en el concurs, hauran de fer constar expressament i detalladament que compleixen tots els requisits de la base tercera, així com, amb tota claredat, les circumstàncies que al·leguen com a mèrits, referit tot això a la data d'acabament del termini de presentació de sol·licituds.
  
A la instància s'haurà d'acompanyar, a efectes del concurs, la relació dels mèrits al·legats i degudament justificats, mitjançant la documentació original o fotocòpia compulsada pel secretari de la corporació.
  
Cinquena. Drets d'examen
  
D'acord amb l'ordenança fiscal reguladora de la taxa per expedició de documents administratius, els drets d'examen es fixen en 2.000 pessetes.
  
Sisena. Tribunal
  
Els membres del tribunal, a excepció del president, hauran de posseir una titulació o especialització igual o superior a les exigides per a l'accés a la plaça.
  
El tribunal tindrà la categoria segona de les establides en l'annex 4 del Reial Decret 236/1988, de 4 de març.
  
El tribunal qualificador estarà constituït de la següent manera:
  
President: l'alcalde o membre de la corporació en qui delegue.
  
Secretari: el de la corporació o funcionari d'aquesta en qui delegue.
  
Vocals:
  
- Un representant del professorat oficial, designat per l'Institut Valencià de Seguretat Pública.
  
- Un representant de la Comunitat Autònoma Valenciana, designat per la Conselleria d'Administració Pública.
  
- Un funcionari de carrera designat per la corporació.
  
- Un representant dels treballadors, designat per la Junta de Personal.
  
Setena. Proves selectives
  
Els aspirants que resulten admesos efectuaran les següents proves selectives:
  
1. Reconeixement mèdic.
  
2. Reconeixement psicotècnic.
  
3. Proves físiques.
  
1. Reconeixement mèdic
  
D'acord amb el quadre d'exclusions mèdiques, comprés en l'annex de l'Ordre de 22 de desembre de 1997, de la Conselleria de Presidència, per la qual es modifica la de data 5 de desembre de 1994, de la Conselleria d'Administració Pública (DOGV 3.175, de 3 de febrer de 1998).
  
2. Reconeixement psicotècnic
  
Consistent en la realització de les proves a què fa referència l'annex III de l'Ordre de 5 de desembre de 1994, de la Conselleria d'Administració Pública, per la qual s'estableixen els criteris mínims per a la selecció de policies locals de la Comunitat Valenciana en les proves físiques i psicotècniques (DOGV 2.413, de 23 de desembre de 1994).
  
Tant el reconeixement mèdic com el psicotècnic seran eliminatoris, amb la qualificació d'apte o no apte.
  
3. Proves físiques. De caràcter obligatori.
  
Consistirà a superar proves d'aptitud física que posen de manifest la capacitat per a l'exercici del lloc de treball, el contingut i marques mínimes de les quals seran les compreses en l'annex I, apartat B) de l'Ordre de 5 de desembre de 1994, de la Conselleria d'Administració Pública, a la qual s'ha fet referència anteriorment, atenent al sexe i l'edat dels aspirants.
  
La qualificació d'aquest exercici serà d'apte o no apte, i caldrà superar com a mínim tres de les proves per a ser declarat apte.
  
Quedaran exempts de la realització de les proves físiques aquells aspirants que ja hagueren realitzat amb anterioritat aquestes proves i es trobaren inclosos en el tram d'edats indicat en el barem d'edats de l'apartat B).
  
Vuitena. Valoració de mèrits
  
Els mèrits a valorar en el present concurs de promoció interna seran els establits en l'annex de l'Ordre de 20 de gener de 1998, de la Conselleria de Presidència, per la qual s'aprova el barem general d'aplicació als concursos de mèrits per a la provisió de places en els cossos de Policia Local de la Comunitat Valenciana (DOGV número 3.203, de 13 de març de 1998), atenent als següents apartats:
  
1. Titulació acadèmica (fins a un màxim de 15 punts).
  
2. Grau personal (fins a un màxim de 3 punts).
  
3. Antiguitat (fins a un màxim de 20 punts).
  
4. Altres mèrits (valencià i altres idiomes, fins a un màxim de 15 punts).
  
5. Cursos organitzats per l'IVASP o organismes anàlegs (fins a un màxim de 30 punts).
  
6. Premis, distincions i condecoracions (fins a un màxim de 10 punts).
  
7. Altres mèrits (fins a un màxim de 4 punts).
  
8. Prova i entrevista personal (fins a un màxim de 10 punts).
  
Únicament seran cridats per a celebrar la prova i l'entrevista, mitjançant la convocatòria corresponent i amb la menció expressa de les puntuacions aconseguides, aquells aspirants la puntuació dels quals, sumats els mèrits amb el màxim possible de l'entrevista, arribe com a mínim als 20 punts.
  
Novena. Curs de capacitació
  
L'aspirant proposat pel tribunal s'incorporarà a l'Institut Valencià de Seguretat Pública per a realitzar el corresponent curs de capacitació. De no superar aquest curs podrà incorporar-se al curs immediatament posterior, i de no superar tampoc aquest segon curs, quedarà definitivament decaigut en els seus drets de reserva.